ข้อบัญญัติองค์การบริหารส่วนตำบลหนองบัวข้อบัญญัติองค์การบริหารส่วนตำบลหนองบัวเรื่องการควบคุมการขุดดิน ถมดิน และขนย้าย พ.ศ. ๒๕๕๕[๑] โดยที่เป็นการสมควรปรับปรุงข้อบัญญัติองค์การบริหารส่วนตำบลหนองบัวเรื่อง การควบคุมการขุดดิน ถมดินและขนย้าย ในเขตองค์การบริหารส่วนตำบลหนองบัวเพื่อให้สอดคล้องกับโครงสร้างขององค์การบริหารส่วนตำบลในปัจจุบันอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๗ มาตรา ๘ มาตรา ๑๗ มาตรา ๑๘ และมาตรา ๒๖แห่งพระราชบัญญัติการขุดดินและถมดิน พ.ศ. ๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลหนองบัว โดยความเห็นชอบของ สภาองค์การบริหารส่วนตำบลหนองบัวและนายอำเภอคงจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองบัว เรื่อง การควบคุมการขุดดินการถมดิน และขนย้าย พ.ศ. ๒๕๕๕ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลหนองบัวตั้งแต่เมื่อได้ประกาศไว้โดยเปิดเผย ณ ที่ทำการองค์การบริหารส่วนตำบลหนองบัวแล้ว๑๕ วันข้อ ๓ บรรดาข้อบัญญัติประกาศ หรือคำสั่งอื่นใดในส่วนที่ตราไว้แล้วในข้อบัญญัติหรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ให้ยกเลิกข้อบัญญัติองค์การบริหารส่วนตำบลหนองบัวเรื่อง การควบคุมการขุดดิน ถมดินและขนย้าย พ.ศ. ๒๕๕๔ข้อ ๕ ให้นายกองค์การบริหารส่วนตำบลหนองบัวรักษาการตามข้อบัญญัตินี้ให้มีอำนาจออกข้อบังคับ ระเบียบ ประกาศ คำสั่งเพื่อปฏิบัติให้เป็นไปตามข้อบัญญัตินี้ข้อบังคับ ระเบียบ ประกาศ คำสั่ง ตามวรรคหนึ่งเมื่อได้ประกาศไว้ ณองค์การบริหารส่วนตำบลหนองบัวแล้วให้ใช้บังคับได้หมวด ๑บททั่วไป ข้อ ๖ ในข้อบัญญัตินี้ข้อบัญญัติ หมายความว่า ข้อบัญญัติองค์การบริหารส่วนตำบลหนองบัวดิน หมายความรวมถึง อิฐ หินกรวด ทราย เลน ลูกรัง หรือวัตถุสิ่งปรักหักพังหรือสิ่งใดที่ถูกใช้เสมือนดินระดับดินเดิม หมายความว่าระดับพื้นผิวดินที่เป็นอยู่โดยปกติการขุดดิน หมายถึง การกระทำใดๆ ไม่ว่าจะโดยการขุด เจาะ หรือตัดด้วยแรงคน เครื่องจักรกล หรืออุปกรณ์ใด ๆต่อพื้นดิน และเป็นการเปลี่ยนสภาพพื้นดินทำให้เกิดความลึกเป็นแอ่ง บ่อ สระหรือช่องว่างใต้พื้นดินเว้นแต่การขุดลอกคลองบูรณะซ่อมแซม คู คลอง ลำรางหรือทางน้ำอันเป็นประโยชน์ ซึ่งได้รับอนุญาตจากนายกองค์การบริหารส่วนตำบลหนองบัวการถมดิน หมายความว่าการกระทำใด ๆ อันเป็นการเปลี่ยนแปลงระดับดินเดิมให้สูงขึ้นกว่าที่เป็นอยู่ไม่ว่าโดยการ ถม เท ทิ้งดินลงไปในพื้นดิน หรือวิธีการอื่นใดการขนย้ายดิน หมายความว่าการเคลื่อนย้ายดินหรือสิ่งที่หมายถึงดินตามข้อบัญญัตินี้จากที่แห่งหนึ่งไปยังอีกแห่งหนึ่งภายในเขตองค์การบริหารส่วนตำบลหนองบัวสิ่งปลูกสร้าง หมายความว่าอาคารตามพระราชบัญญัติการควบคุม พ.ศ. ๒๕๒๒ และให้รวมถึง สนามที่มีการจัดสวนหรือปลูกต้นไม้ เพื่อประดับ เพื่อความร่มรื่นแผนผังบริเวณ หมายความว่าแผนที่แสดงภาพที่ดิน ที่ตั้งขอบเขตของที่ดิน ที่จะขุดดิน หรือถมดินรวมทั้งแสดงลักษณะและขอบเขตที่สาธารณะและอาคารในบริเวณที่ดินที่ติดต่อโดยสังเขปด้วยแบบแปลน หมายความว่าแบบเพื่อประโยชน์ในการขุดดินหรือถมดินโดยมีแบบแสดงรายละเอียดส่วนสำคัญอย่างชัดเจนพอที่จะใช้ในการดำเนินการได้รายการประกอบแบบแปลน หมายความว่าข้อความรายละเอียดเกี่ยวกับคุณภาพของดิน ระดับดินเดิม สภาพของดินที่จะขุดหรือถมดินตลอดวิธีปฏิบัติ หรือวิธีการสำหรับการขุดหรือการถมดิน เพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าพิกัดความปลอดภัยในการขุดดิน ถมดินพนักงานเจ้าหน้าที่ หมายความว่าพนักงานส่วนตำบลที่นายกองค์การบริหารส่วนตำบลหนองบัวแต่งตั้งขึ้นเพื่อปฏิบัติการตามข้อบัญญัตินี้โดยกำหนดขอบเขตอำนาจไว้ข้อ ๗ ข้อบัญญัตินี้ห้ามใช้แก่การขุดดินหรือถมดินที่ได้รับอนุญาตตามกฎหมายอื่นแล้วผู้ได้รับอนุญาตให้ขุดดินหรือถมดินตามกฎหมายอื่นเมื่อได้รับอนุญาตแล้วแจ้งเป็นหนังสือพร้อมหลักฐานให้นายกองค์การบริหารส่วนตำบลหนองบัวทราบก่อนดำเนินการข้อ ๘ ให้นายกองค์การบริหารส่วนตำบลหนองบัวมีอำนาจออกคำสั่งยกเว้นผ่อนผัน ระงับ หรือกำหนดเงื่อนไขในการปฏิบัติตามข้อบัญญัตินี้ไม่ว่าทั้งหมดหรือบางส่วนตามที่เห็นสมควรได้ดังต่อไปนี้(๑) การขุดดิน การถมดิน การขนย้ายดินของกระทรวง ทบวง กรม และส่วนราชการส่วนท้องถิ่นที่ใช้ในกิจการหรือองค์การหรือเพื่อสาธารณประโยชน์(๒) การขุด การถมดิน การขนย้ายดินขององค์กรของรัฐที่จัดตั้งขึ้นตามกฎหมายที่ใช้ในกิจการหรือองค์การหรือเพื่อประโยชน์(๓) การขุดดิน ถมดิน การขนย้ายดินภายในบริเวณศาสนสถานเพื่อศาสนประโยชน์(๔) การขุดดิน ถมดินการขนย้ายดินขององค์การระหว่างประเทศหรือหน่วยงานที่ตั้งขึ้นตามความตกลงระหว่างรัฐบาลไทยกับรัฐบาลต่างประเทศข้อ ๙ เพื่อประโยชน์ของความมั่นคงแข็งแรง ความปลอดภัยการรักษาคุณภาพสิ่งแวดล้อม และผังเมืองตลอดจนการอื่นที่จำเป็นเพื่อปฏิบัติตามข้อบัญญัตินี้ให้นายกองค์การบริหารส่วนตำบลหนองบัวมีอำนาจออกระเบียบ ประกาศ คำสั่ง กำหนด ดังนี้(๑) ระยะระหว่างบริเวณที่จะขุดหรือถมกับเขตที่ดินหรือสิ่งปลูกสร้างของบุคคลอื่นหรือระหว่างบริเวณที่ดินที่จะขุดหรือถม กับถนน ตรอก ซอย ทางเข้าหรือที่สาธารณะ(๒) ค่าพิกัดความปลอดภัยในการขุดดิน ถมดิน(๓) บริเวณห้ามขุดดิน ถมดินเพื่อวัตถุประสงค์หรือเพื่อกิจการบางประเภท(๔) การขนหรือบรรทุก หรือการเคลื่อนย้ายดินอันเนื่องจากการขุดหรือถมดินหมวด ๒การขุดดิน ข้อ ๑๐ ห้ามผู้ใดขุดดินที่มีลักษณะดังต่อไปนี้เว้นแต่จะได้รับอนุญาตจากนายกองค์การบริหารส่วนตำบลหนองบัว(๑) การขุดดินที่มีความลึกเกิน ๓ เมตรขึ้นไปถ้าห่างจากเขตที่ดินน้อยกว่า ๒ เท่า ของความลึกต้องจัดการป้องกันตามวิสัยที่ควรทำ(๒) การขุดดินที่มีพื้นที่ปากบ่อดินเกิน ๑๐,๐๐๐ ตารางเมตรขึ้นไปหรือพื้นที่ ๖ ไร่ ๑ งาน(๓) การขุดดินเพิ่มเติมจากที่ขุดไว้เดิมตามหลักเกณฑ์ (๑) หรือ (๒)หมวด ๓การถมดิน ข้อ ๑๑ ห้ามผู้ใดถมดินที่มีลักษณะดังต่อไปนี้เว้นแต่จะได้รับอนุญาตจากนายกองค์การบริหารส่วนตำบลหนองบัว(๑) การถมดินที่สูงกว่าระดับที่ องค์การบริหารส่วนตำบลหนองบัวกำหนด(๒) การถมดินซึ่งมีพื้นที่รวมกันตั้งแต่ ๑,๐๐๐ ตารางเมตร หรือพื้นที่ ๑ ไร่ ๑ งาน ขึ้นไป(๓) การถมดินเพิ่มเติมจากที่ถมไว้เดิมตามเกณฑ์ (๑) หรือ (๒)หมวด ๔การขนย้าย ข้อ ๑๒ การขนย้ายการบรรทุกหรือการเคลื่อนย้ายดินภายใน หรือเข้ามา หรือออกจาก หรือผ่านเขตองค์การบริหารส่วนตำบลหนองบัวต้องเป็นไปตามประกาศเกี่ยวกับการขนย้ายดินขององค์การบริหารส่วนตำบลหนองบัวหมวด ๕การขออนุญาตและการอนุญาต ข้อ ๑๓ ผู้ใดกระทำการขุดดินการถมดิน หรือการขนย้ายดินตามข้อ ๑๐ ข้อ ๑๑ และข้อ ๑๒ให้ยื่นเรื่องราวขออนุญาตต่อนายกองค์การบริหารส่วนตำบลหนองบัวตามที่นายกองค์การบริหารส่วนตำบลหนองบัว กำหนดข้อ ๑๔ เมื่อได้รับคำขอตามข้อ๑๓ ให้นายกองค์การบริหารส่วนตำบลหนองบัว พิจารณา และออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับอนุญาตทราบภายใน ๗ วัน นับแต่วันที่ได้รับคำขอข้อ ๑๕ หลักเกณฑ์และเงื่อนไขในการขออนุญาตให้เป็นไปตามที่องค์การบริหารส่วนตำบลหนองบัวกำหนดข้อ ๑๖ ในกรณีผู้คำนวณแบบแปลน รายการประกอบแบบแปลนและรายการที่ได้ยื่นมาพร้อมคำขอตามข้อ ๑๓เป็นผู้ได้รับใบอนุญาตให้เป็นผู้ประกอบวิชาชีพวิศวกรควบคุมตามกฎหมายว่าด้วยวิชาชีพวิศวกรรม ให้นายกองค์การบริหารส่วนตำบลหนองบัวตรวจพิจารณาเฉพาะส่วนที่ไม่เกี่ยวกับรายละเอียดตามหลักวิศวกรรมศาสตร์ข้อ ๑๗ การขออนุญาตขุดดิน ถมดินผู้ขอรับใบอนุญาตต้องระบุชื่อผู้ควบคุมงานพร้อมกับหนังสือแสดงความยินยอมของผู้ควบคุมงานไว้ในคำขอใบรับอนุญาตผู้ขอรับอนุญาตจะเป็นผู้ควบคุมงานก็ได้ข้อ ๑๘ ถ้าผู้ได้รับใบอนุญาตจะบอกเลิกผู้ควบคุมงานที่ระบุชื่อไว้ในใบอนุญาตหรือผู้ควบคุมงานจะบอกเลิกการเป็นผู้ควบคุมงานให้มีหน้าที่แจ้งให้นายกองค์การบริหารส่วนตำบลหนองบัวทราบในกรณีที่การบอกเลิกตามวรรคหนึ่งผู้ได้รับอนุญาตต้องระงับการดำเนินการตามที่ได้รับอนุญาตจนกว่าจะมีผู้ควบคุมงานคนใหม่และได้มีหนังสือแจ้งพร้อมกับส่งหนังสือแสดงความยินยอมของผู้ควบคุมงานคนใหม่ให้แก่นายกองค์การบริหารส่วนตำบลหนองบัวแล้วข้อ ๑๙ ห้ามมิให้ผู้ใดจัดให้มีการขุดดินถมดินให้ผิดไปจากผังบริเวณแบบแปลนและรายการประกอบแบบแปลนที่ได้รับอนุญาตตลอดจนวิธีการเงื่อนไขที่นายกองค์การบริหารส่วนตำบลหนองบัวกำหนดไว้ในใบอนุญาตข้อ ๒๐ ใบอนุญาตที่ออกตามข้อบัญญัตินี้ให้ใช้ได้ในระยะเวลาที่กำหนดในใบอนุญาตถ้าผู้ใดได้รับใบอนุญาตประสงค์จะขอต่อใบอนุญาตจะต้องยื่นคำขอก่อนใบอนุญาตสิ้นอายุและเมื่อยื่นคำขอดังกล่าวแล้วให้ทำการต่อไปจนกว่านายกองค์การบริหารส่วนตำบลหนองบัวจะสั่งไม่อนุญาตให้ต่อใบอนุญาตนั้นข้อ ๒๑ ค่าธรรมเนียมการออกใบรับแจ้งการขุดดินถมดิน และขนย้าย ตามอัตราค่าธรรมเนียมท้ายข้อบัญญัติข้อ ๒๒ ในกรณีที่มีการฝ่าฝืนข้อ๑๐ ข้อ ๑๑ ข้อ ๑๒ หรือข้อ ๑๓ ให้นายกองค์การ บริหารส่วนตำบลหนองบัวมีอำนาจสั่งให้เจ้าของที่ดิน ผู้ครอบครองที่ดิน ผู้กระทำการแทน หรือผู้ควบคุมงาน แล้วแต่กรณีให้ระงับการกระทำนั้นได้ข้อ ๒๓ การสั่งการหรือการแจ้งนายกองค์การบริหารส่วนตำบลหนองบัวตามข้อบัญญัตินี้ ให้ทำเป็นหนังสือส่งไปรษณีย์ลงทะเบียนให้ผู้ขอรับใบอนุญาตผู้ได้รับใบอนุญาต เจ้าของที่ดิน ผู้ครอบครองที่ดิน หรือผู้ควบคุมงาน ณภูมิลำเนาของผู้นั้นแล้วแต่กรณี หรือจะทำเป็นบันทึกและให้บุคคลดังกล่าวลงลายมือชื่อรับทราบก็ได้ในกรณีที่ นายกองค์การบริหารส่วนตำบลหนองบัวไม่ยอมทำหนังสือหรือบันทึกให้ลงลายมือชื่อรับทราบ ตามวรรคหนึ่งได้ให้จัดการปิดคำสั่งหรือหนังสือแจ้งแล้วแต่กรณีไว้ในที่เปิดเผยและเห็นได้ง่ายในบริเวณที่มีการขุดดินหรือถมดินนั้น และให้ถือว่าผู้ขอรับใบอนุญาตผู้ได้รับใบอนุญาตเจ้าของที่ดิน ผู้ครอบครองที่ดิน หรือผู้ควบคุมงานได้ทราบคำสั่งหรือหนังสือแจ้งนั้นแล้ว ตั้งแต่เมื่อพ้นกำหนด ๗ วัน นับแต่วันที่ปิดประกาศ คำสั่งหรือหนังสือแจ้งดังกล่าวหมวด ๖บทกำหนดโทษ ข้อ ๒๔ ผู้ใดฝ่าฝืน ข้อ๑๐ ข้อ ๑๑ ข้อ ๑๒ ข้อ ๑๓ ต้องระวางโทษปรับไม่เกิน ๑,๐๐๐ บาทข้อ ๒๕ ผู้ใดฝ่าฝืนคำสั่งของนายกองค์การบริหารส่วนตำบลหนองบัวตามข้อ ๒๑ ต้องระวางโทษปรับ วันละ ๕๐๐ บาท ตลอดระยะเวลาที่ยังฝ่าฝืนข้อ ๒๖ ผู้ใดไม่ปฏิบัติตามข้อ ๑๗ต้องระวางโทษปรับไม่เกิน ๑,๐๐๐ บาทข้อ ๒๗ ผู้ใดขัดขวางการปฏิบัติหน้าที่ของนายกองค์การบริหารส่วนตำบลหนองบัวหรือพนักงานเจ้าหน้าที่ตามข้อบัญญัตินี้ต้องระวางโทษปรับไม่เกิน ๑,๐๐๐ บาทประกาศณ วันที่ ๑๗ กุมภาพันธ์ พ.ศ. ๒๕๕๕ฉลวย จาดนอกนายกองค์การบริหารส่วนตำบลหนองบัว[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหนองบัวเรื่อง การควบคุมการขุดดิน ถมดิน และขนย้าย พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๐ เมษายน ๒๕๕๕ณัฐพร/ผู้ตรวจ๒๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๓๗ ง/หน้า ๑๐๖/๑๒ เมษายน ๒๕๕๕